На основу члана 136. став 6. и 7. Статута општине Мало Црниће (''Службени гласник општине Мало Црниће'', број 3/2019, 2/2022 и 4/2024) и члана 6. став 1. тачка 1). и члана 8. Одлуке о јавним расправама (''Службени гласник општине Мало Црниће'', број 5/2019),

Општинско веће општине Мало Црниће на седници одржаној 16. 04. 2025. године, доноси

**З А К Љ У Ч А К**

**О УТВРЂИВАЊУ НАЦРТА ОДЛУКЕ О ИЗМЕНАМА И ДОПУНАМА СТАТУТА ОПШТИНЕ МАЛО ЦРНИЋЕ И СПРОВОЂЕЊУ ЈАВНЕ РАСПРАВЕ О НАЦРТУ ОДЛУКЕ О ИЗМЕНАМА И ДОПУНАМА СТАТУТА ОПШТИНЕ МАЛО ЦРНИЋЕ**

1. Утврђује се Нацрт Одлуке о изменама и допунама Статута општине Мало Црниће, у тексту који је израдила Комисија за израду нацрта Статута образована Одлуком о приступању промени Статута општине Мало Црниће (''Службени гласник општине Мало Црниће'', број 7/2024).

2. Упућује се јавни позив грађанима, удружењима, стручној јавности, са територије општине Мало Црниће, за учешће у јавној расправи о Нацрту Одлуке о изменама и допунама Статута општине Мало Црниће која ће се одржати од 18.4.2025. до 8.5.2025. године.

3. Утврђује се Програм спровођења јавне расправе о Нацрту Одлуке о изменама и допунама Статута општине Мало Црниће, који је саставни део овог закључка.

4. Овај Закључак ради реализације доставити Комисији за израду Нацрта Одлуке о изменама и допунама Статута општине Мало Црниће.

5. Овај Закључак објавити у ''Службеном гласнику општине Мало Црниће''.

Број: 001856514 2025 06126 003 000 060 107 02 010

У Малом Црнићу, 16. 04. 2025. године

**ОПШТИНСКО ВЕЋЕ ОПШТИНЕ МАЛО ЦРНИЋЕ**

 **ПРЕДСЕДНИК,**

 Малиша Антонијевић,с.р.